nibzard/narodne-novine-full-text-markdown huggingface dataset:
### NN 127/2019 (27.12.2019.), Odluka o II. izmjeni Odluke o prirezu porezu na dohodak Grada Bjelovara

Grad Bjelovar

2579

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 20., 21. i 42. stavka 1. točke 1. Zakona o lokalnim porezima (»Narodne novine«, broj 115/16 i 101/17) i članka 31. stavka 1. točke 2. Statuta Grada Bjelovara (»Službeni glasnik Grada Bjelovara«, broj 2/13, 1/18), Gradsko vijeće Grada Bjelovara na 20. sjednici održanoj 18. prosinca 2019. godine donijelo je

ODLUKU

O II. IZMJENI ODLUKE O PRIREZU POREZU NA DOHODAK GRADA BJELOVARA

Članak 1.

U Odluci o prirezu porezu na dohodak Grada Bjelovara (»Narodne novine«, broj 62/17 i 35/19 i »Službeni glasnik Grada Bjelovara«, broj 3/17 i 2/19) članak 3. stavak 2. mijenja se i glasi:

»Prirez porezu na dohodak plaća se po stopi od 6 % od utvrđene osnovice«.

Članak 2.

Ova Odluka objavit će se u »Narodnim novinama«, u »Službenom glasniku Grada Bjelovara« i na mrežnim stranicama Porezne uprave, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/19-01/03
 Urbroj: 2103/01-02-19-6
 Bjelovar, 18. prosinca 2019.

Predsjednik
 Gradskog vijeća
 Ante Topalović, univ. bacc. oec., v. r.
### NN 127/2019 (27.12.2019.), Odluka o izmjenama i dopunama Odluke o porezima Općine Kanfanar

Općina Kanfanar

2584

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i članka 33. Statuta Općine Kanfanar (»Službeni glasnik Općine Kanfanar« 02/09 i 03/13), Općinsko vijeće Općine Kanfanar na sjednici održanoj 16. prosinca 2019. godine, donijelo je

ODLUKU

O IZMJENAMA I DOPUNAMA ODLUKE O POREZIMA OPĆINE KANFANAR

Članak 1.

Ovom Odlukom mijenja se i dopunjuje Odluka o porezima Općine Kanfanar (u daljnjem tekstu: Odluka) koju je Općinsko vijeće Općine Kanfanar donijelo na sjednici održanoj 29. lipnja 2017. godine.

Članak 2.

Članak 5. Odluke mijenja se i glasi:

Prirez porezu na dohodak plaća se po stopi od 3 % na osnovicu iz članka 4. ove Odluke.

Prirez porezu na dohodak prihod je Proračuna Općine.

Članak 3.

Ostali dijelovi Odluke ostaju nepromijenjeni.

Članak 4.

Ova Odluka stupa na snagu 1. siječnja 2020. godine i objavit će se u »Službenom glasniku Općine Kanfanar«.

Klasa: 021-01/19-01/66

Urbroj: 2171/03-01-19-1

Kanfanar, 16. prosinca 2019.

OPĆINSKO VIJEĆE OPĆINE KANFANAR

Predsjednik
 Općinskog vijeća
 Marko Jelenić, v. r.
### NN 127/2019 (27.12.2019.), Pravilnik o izmjenama Pravilnika o naknadama za obavljanje službenih radnji izvan zgrade suda

Ministarstvo pravosuđa

2568

Na temelju članka 135. stavka 2. Zakona o sudovima (»Narodne novine«, br. 28/13, 33/15, 82/15 i 67/18), ministar pravosuđa donosi

PRAVILNIK

O IZMJENAMA PRAVILNIKA O NAKNADAMA ZA OBAVLJANJE SLUŽBENIH RADNJI IZVAN ZGRADE SUDA

Članak 1.

U Pravilniku o naknadama za obavljanje službenih radnji izvan zgrade suda (»Narodne novine«, broj 38/14) u članku 4. stavku 2. podstavak 2. mijenja se i glasi:

» – sudskom savjetniku, zemljišnoknjižnom referentu i stručnom suradniku 160,00 kuna,«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/14-01/27

Urbroj: 514-04-02-01-01/2-19-03

Zagreb, 9. prosinca 2019.

Ministar
 Dražen Bošnjaković, v. r.
### NN 127/2019 (27.12.2019.), Naredba o prestanku važenja Naredbe o mjerama za sprječavanje pojave i širenja klasične svinjske kuge

MINISTARSTVO POLJOPRIVREDE

2571

Na temelju članka 5. i članka 11. stavka 8. Zakona o veterinarstvu (»Narodne novine«, br. 82/13, 148/13 i 115/18), ministrica poljoprivrede donosi

NAREDBU

O PRESTANKU VAŽENJA NAREDBE O MJERAMA ZA SPRJEČAVANJE POJAVE I ŠIRENJA KLASIČNE SVINJSKE KUGE

Članak 1.

Danom stupanja na snagu ove Naredbe prestaje važiti Naredba o mjerama za sprječavanje pojave i širenja klasične svinjske kuge (»Narodne novine«, br. 16/14, 34/14 i 112/16).

Članak 2.

Ova Naredba stupa na snagu danom objave u »Narodnim novinama«.

Klasa: 322-01/19-01/387
 Urbroj: 525-10/0557-19-1
 Zagreb, 29. studenoga 2019.

Ministrica poljoprivrede
 mr. sc. Marija Vučković, v. r.
### NN 127/2019 (27.12.2019.), Pravilnik o izmjenama i dopunama Pravilnika o podacima koje su energetski subjekti dužni dostavljati Ministarstvu

Ministarstvo zaštite okoliša i energetike

2573

Na temelju članka 12. stavka 3. Zakona o tržištu nafte i naftnih derivata (»Narodne novine«, broj 19/2014, 73/2017 i 96/2019) ministar zaštite okoliša i energetike donosi

PRAVILNIK

O IZMJENAMA I DOPUNAMA PRAVILNIKA O PODACIMA KOJE SU ENERGETSKI SUBJEKTI DUŽNI DOSTAVLJATI MINISTARSTVU

Članak 1.

U Pravilniku o podacima koje su energetski subjekti dužni dostavljati Ministarstvu (»Narodne novine«, broj 132/2014 i 16/2015) članak 2. mijenja se i glasi:

»Izrazi koji se koriste u ovom Pravilniku imaju značenja utvrđena zakonom kojim se uređuje energetski sektor i zakonom kojim se uređuje tržište nafte i naftnih derivata, uredbom kojom se uređuje kvaliteta tekućih naftnih goriva i uredbom kojom se uređuje kakvoća biogoriva.«

Članak 2.

U članku 3a. stavak 5. mijenja se i glasi:

»(5) Maloprodajne cijene naftnih derivata i/ili biogoriva objavljuju se na web-stranici Ministarstva www.mzoe-gor.hr, odnosno aplikacijama naziva »Mzoe-gor« namjenjenim korisnicima uređaja pokretanih Android ili iOS operativnim sustavima.«

U stavku 6. točki 3. riječ: »Min-go« zamjenjuju se riječju: »Mzoe-gor«.

U stavku 7. riječ: »Min-go« zamjenjuju se riječju: »Mzoe-gor«.

Članak 3.

U članku 9. riječi: »podaci-nafta@mingo.hr« zamjenjuju se riječima: »podaci-nafta@mzoe.hr«, a riječi: »Obrazac Tablica 3. je potrebno dostaviti i pismenim putem.« brišu se.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/248

Urbroj: 517-06-2-1-19-4

Zagreb, 17. prosinca 2019.

Ministar
 dr. sc. Tomislav Ćorić, v. r.
### NN 127/2019 (27.12.2019.), Odluka o izmjenama i dopunama Odluke o porezima Grada Novske

Grad Novska

2582

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 42. Zakona o lokalnim porezima (»Narodne novine« broj 115/16, 101/17) i članka 36. Statuta Grada Novske (»Službeni vjesnik« Grada Novske, broj 24/09, 47/10, 29/11, 3/13, 8/13, 39/14, 4/18, 15/18-ispravak), Gradsko vijeće Grada Novske na 26. sjednici održanoj 16. prosinca 2019. godine donijelo je

ODLUKU

O IZMJENAMA I DOPUNAMA ODLUKE O POREZIMA GRADA NOVSKE

Članak 1.

U Odluci o porezima Grada Novske (»Službeni vjesnik« Grada Novske, broj 57/17), briše se članak 3.

Članak 2.

Briše se članak 4.

Članak 3.

U članku 5. stavku 1. brišu se riječi »na osnovicu iz članka 4. ove odluke.«

U članku 5. briše se stavak 2.

Članak 4.

Briše se članak 6.

Članak 5.

Briše se članak 7.

Članak 6.

U članku 8. brišu se stavci 1., 2., 3., 4., 6.

U članku 8. stavku 5. brišu se riječi »na osnovicu iz stavka 1. ovoga članka«.

Članak 7.

Briše se članak 9.

Članak 8.

Briše se članak 10.

Članak 9.

Briše se članak 11.

Članak 10.

U članku 12. stavak 2. briše se.

Članak 11.

Briše se članak 13.

Članak 12.

Briše se članak 15.

Članak 13.

Briše se članak 16.

Članak 14.

Iza članka 18. dodaje se članak 18.a koji glasi:

»Članak 18a«

»Ova Odluka o izmjenama i dopunama Odluke objavit će se u »Narodnim novinama« i »Službenom vjesniku« Grada Novske, a stupa na snagu 1. siječnja 2020. godine.

Klasa: 410-01/19-01/2

Urbroj: 2176/04-01-19-1

Novska, 16. prosinca 2019.

Predsjednik
 Ivica Vulić, v. r.
### NN 127/2019 (27.12.2019.), Odluka o opozivu generalne konzulice Republike Hrvatske u Talijanskoj Republici, sa sjedištem u Milanu

PREDSJEDNICA REPUBLIKE HRVATSKE

2563

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13, 127/13 i 39/18) točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/19-02/24, urbroj: 50301-15/07-19-08 od 5. studenoga 2019., donosim

ODLUKU

O OPOZIVU GENERALNE KONZULICE REPUBLIKE HRVATSKE U TALIJANSKOJ REPUBLICI, SA SJEDIŠTEM U MILANU

IVA PAVIĆ opoziva se dužnosti generalne konzulice Republike Hrvatske u Talijanskoj Republici, sa sjedištem u Milanu i konzularnim ovlastima nad konzularnim područjem koje obuhvaća pokrajine Piemonte, Valle d'Aosta, Lombardia, Emilia-Romagna i Liguria.

Ova Odluka stupa na snagu 30. studenoga 2019. godine.

Klasa: 018-07/19-03/08
 Urbroj: 71-06-01/1-19-2
 Zagreb, 6. studenoga 2019.

Predsjednica
 Republike Hrvatske
 Kolinda Grabar-Kitarović, v. r.
### NN 127/2019 (27.12.2019.), Odluka o visini stope prireza porezu na dohodak Općine Okučani

Općina Okučani

2585

Na temelju članka 42. stavka 1. točke 1. Zakona o lokalnim porezima (»Narodne novine« broj 115/16, 101/17) i članka 34. Statuta Općine Okučani (»Službeni vjesnik Brodsko-posavske županije« br. 10/09, 4/13, 3/18 i 7/18) Općinsko vijeće Općine Okučani na 20. sjednici održanoj 12. prosinca 2019. godine, donijelo je

ODLUKU

O VISINI STOPE PRIREZA POREZU NA DOHODAK OPĆINE OKUČANI

Članak 1.

Ovom Odlukom utvrđuje se visina stope prireza porezu na dohodak.

Članak 2.

Prirez porezu na dohodak plaćaju obveznici poreza na dohodak koji imaju prebivalište ili uobičajeno boravište na području Općine Okučani.

Članak 3.

Prirez porezu na dohodak plaća se po stopi od 10 %.

Članak 4.

Poslove u svezi s utvrđivanjem i naplatom prireza porezu na dohodak obavlja Ministarstvo financija, Porezna uprava.

Članak 5.

Danom stupanja na snagu ove Odluke prestaje važiti Odluka o prirezu poreza na dohodak (»Narodne novine br. 140/14).

Članak 6.

Ova Odluka objavit će se u »Narodnim novinama« i u »Službenom vjesniku Brodsko-posavske županije«, a stupa na snagu 1. siječnja 2020. godine.

Klasa: 400-06/19-01/30
 Urbroj: 2178/21-01-19-01
 Okučani, 12. prosinca 2019.

OPĆINSKO VIJEĆE OPĆINE OKUČANI

Predsjednik
 Općinskog vijeća
 Ivica Pivac, v. r.
### NN 128/2019 (30.12.2019.), Izmjene i dopune Sudskog poslovnika

MINISTARSTVO PRAVOSUĐA

2603

Na temelju članka 76. stavka 1. Zakona o sudovima (»Narodne novine«, br. 28/13, 33/15, 82/15 i 67/18) ministar pravosuđa donosi

IZMJENE I DOPUNE

SUDSKOG POSLOVNIKA

Članak 1.

U Sudskom poslovniku (»Narodne novine«, broj 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18 i 81/19) u članku 50. stavak 2. mijenja se i glasi:

»(2) Vanjsko uredovanje određeno na zahtjev i trošak stranke provodi se nakon što stranka položi u sud određenu svotu novca za tu svrhu (predujam).«.

Članak 2.

Ispod naziva glave X. »SUDSKE PRISTOJBE I TROŠKOVI POSTUPKA« dodaje se novi članak 73. b koji glasi:

»Članak 73. b

Sudske pristojbe mogu se plaćati bezgotovinski, gotovinski, u državnim biljezima emisije Republike Hrvatske, putem sustava e-Pristojbe ili drugim elektroničkim načinom plaćanja.«.

Članak 3.

U članku 107. u prvoj rečenici riječ: »desnom« briše se.

Članak 4.

U članku 195. točka 2. mijenja se i glasi:

»2. Za građanske predmete:

Upisnik revizija Rev

Upisnik prijedloga za dopuštenje revizije Revd

Upisnik žalbenih predmeta Gž

Upisnik delegacija i sukoba nadležnosti Gr 1

Upisnik raznih građanskih predmeta Gr 2

Upisnik za ogledne postupke Gop

Upisnik žalbi za građanske predmete zahtjeva za zaštitu prava na suđenje u razumnom roku – vijeće od 3 suca Gžzp I

Građanski predmeti zahtjeva za isplatu primjerene naknade zbog povrede prava na suđenje u razumnom roku Gzp II

Upisnik žalbi za građanske predmete zahtjeva za isplatu primjerene naknade zbog povrede prava na suđenje u razumnom roku Gžzp II«.

Članak 5.

U članku 263. stavku 4. točka 50. »Ogledni postupak.« briše se.

Članak 6.

Članak 267. c mijenja se i glasi:

»U upisnik Su-Op općinski i trgovački sudovi te Vrhovni sud Republike Hrvatske upisuju predmete sudske uprave vezano uz postupke u kojima odluka ovisi o rješavanju istog pravnog pitanja (ogledne postupke).«.

Članak 7.

Ove izmjene i dopune Sudskog poslovnika objavit će se u »Narodnim novinama«, a stupaju na snagu 1. siječnja 2020.

Klasa: 011-01/13-01/20

Urbroj: 514-04-02/1-19-85

Zagreb, 23. prosinca 2019.

Ministar
 Dražen Bošnjaković, v. r.
### NN 128/2019 (30.12.2019.), Odluka o davanju suglasnosti na Odluku Županijske skupštine Dubrovačko-neretvanske županije o izmjenama i dopunama Odluke o osnivanju Županijske lučke uprave Vela Luka za luke županijskog i lokalnog značaja

VLADA REPUBLIKE HRVATSKE

2600

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 27. prosinca 2019. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE
 DUBROVAČKO-NERETVANSKE ŽUPANIJE O IZMJENAMA I DOPUNAMA ODLUKE O OSNIVANJU ŽUPANIJSKE LUČKE UPRAVE VELA LUKA ZA LUKE ŽUPANIJSKOG I LOKALNOG ZNAČAJA

I.

Daje se suglasnost na Odluku o izmjenama i dopunama Odluke o osnivanju Županijske lučke uprave Vela Luka za luke županijskog i lokalnog značaja, klase: 934-01/16-01/69, urbroja: 2117/1-04-16-4, koju je donijela Županijska skupština Dubrovačko-neretvanske županije na sjednici održanoj 20. rujna 2016. godine, a kojom se proširuje obuhvat lučkog područja luke Vela Luka.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/490
 Urbroj: 50301-27/20-19-2
 Zagreb, 27. prosinca 2019.

Predsjednik
 mr. sc. Andrej Plenković, v. r.
### NN 128/2019 (30.12.2019.), Uredba o dopunama Uredbe o Tarifi upravnih pristojbi

VLADA REPUBLIKE HRVATSKE

2592

Na temelju članka 1. stavka 3. Zakona o upravnim pristojbama (»Narodne novine« broj 115/16), Vlada Republike Hrvatske je na sjednici održanoj 27. prosinca 2019. godine donijela

UREDBU

O DOPUNAMA UREDBE O TARIFI UPRAVNIH PRISTOJBI

Članak 1.

U Uredbi o Tarifi upravnih pristojbi (»Narodne novine«, br. 8/17, 37/17, 129/17, 18/19 i 97/19), u Prilogu I. u napomeni Tarifnog broja 1. iza riječi: »državne uprave,« dodaju se riječi: »upravnim tijelima jedinica lokalne i područne (regionalne) samouprave i pravnim osobama s javnim ovlastima u obavljanju povjerenih poslova državne uprave,«.

Članak 2.

U Tarifnom broju 2. stavku 1. iza riječi: »tijelima državne uprave« stavlja se zarez i dodaju se riječi: »upravnim tijelima jedinica lokalne i područne (regionalne) samouprave te pravnim osobama s javnim ovlastima u obavljanju povjerenih poslova državne uprave«.

Članak 3.

Ova Uredba objavit će se u »Narodnim novinama«, a stupa na snagu 1. siječnja 2020. godine.

Klasa: 022-03/19-03/91
 Urbroj: 50301-25/27-19-3
 Zagreb, 27. prosinca 2019.

Predsjednik
 mr. sc. Andrej Plenković, v. r.
### NN 128/2019 (30.12.2019.), Uredba o izmjenama Uredbe o određivanju granice pomorskog dobra na dijelu k.o. Selce

VLADA REPUBLIKE HRVATSKE

2593

Na temelju članka 30. stavka 1. Zakona o Vladi Republike Hrvatske (»Narodne novine« br. 150/11, 119/14, 93/16 i 116/18) i članka 118. stavka 3. Zakona o pomorskom dobru i morskim lukama (»Narodne novine« br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 27. prosinca 2019. godine donijela

UREDBU

O IZMJENAMA UREDBE O ODREĐIVANJU GRANICE POMORSKOG DOBRA NA DIJELU
 k.o. SELCE

Članak 1.

U Uredbi o određivanju granice pomorskog dobra na dijelu k.o. Selce (»Narodne novine« broj 88/09), članak 2. mijenja se i glasi:

»Granica pomorskog dobra iz članka 1. ove Uredbe prolazi sljedećim karakterističnim točkama čije su koordinate iskazane u metrima u HTRS/96TM koordinatnom sustavu:

|  |  |  |
| --- | --- | --- |
| Broj točke | E | N |
| 1 | 359662.03 | 5003893.15 |
| 2 | 359665.10 | 5003897.67 |
| 3 | 359675.70 | 5003888.34 |
| 4 | 359689.29 | 5003863.70 |
| 4a | 359685.36 | 5003862.28 |
| 4b | 359683.81 | 5003861.63 |
| 4c | 359687.70 | 5003845.68 |
| 4d | 359687.09 | 5003841.04 |
| 4e | 359685.66 | 5003839.36 |
| 4f | 359685.16 | 5003834.13 |
| 4g | 359667.80 | 5003818.15 |
| 4h | 359657.49 | 5003808.66 |
| 4i | 359652.14 | 5003801.32 |
| 4j | 359667.99 | 5003738.10 |
| 4k | 359680.44 | 5003724.75 |
| 4l | 359750.03 | 5003712.39 |
| 5 | 359759.47 | 5003724.43 |
| 6 | 359765.02 | 5003720.45 |
| 7 | 359771.22 | 5003717.87 |
| 8 | 359766.34 | 5003709.44 |
| 9 | 359781.07 | 5003697.50 |
| 10 | 359785.57 | 5003703.12 |
| 11 | 359787.61 | 5003701.32 |
| 12 | 359798.00 | 5003692.84 |
| 13 | 359814.73 | 5003678.79 |
| 14 | 359822.39 | 5003672.96 |
| 15 | 359836.27 | 5003660.71 |
| 16 | 359847.55 | 5003647.96 |
| 17 | 359857.01 | 5003636.62 |
| 18 | 359855.96 | 5003635.57 |
| 19 | 359880.01 | 5003612.01 |
| 20 | 359867.86 | 5003601.96 |
| 21 | 359854.20 | 5003584.18 |

a sve kao što je nacrtano i označeno na grafičkim prilozima – geodetskom situacijskom nacrtu s uklopljenom kopijom katastarskog plana i digitalnom ortofoto planu (DOF), u mjerilu 1:1000.«.

Članak 2.

Članak 3. mijenja se i glasi:

»Grafički prilozi iz članka 2. ove Uredbe, sastavni su dijelovi ove Uredbe i ne objavljuju se u 'Narodnim novinama'.«.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/19-03/94

Urbroj: 50301-27/20-19-2

Zagreb, 27. prosinca 2019.

Predsjednik
 mr. sc. Andrej Plenković, v. r.
### NN 128/2019 (30.12.2019.), Odluka o izmjeni Odluke o osnovama za sklapanje ugovora o provođenju specifične zdravstvene zaštite

Hrvatski zavod za zdravstveno osiguranje

2604

Na temelju članka 87. stavka 1. Zakona o obveznom zdravstvenom osiguranju (»Narodne novine« broj 80/13. i 137/13.) te članka 26. stavka 1. točke 18. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 1/14. i 83/15.) Upravno vijeće Hrvatskog zavoda za zdravstveno osiguranje na 50. sjednici održanoj 18. prosinca 2019. godine, uz prethodno pribavljeno mišljenje nadležnih komora i suglasnost ministra nadležnog za zdravstvo, donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU SPECIFIČNE ZDRAVSTVENE ZAŠTITE

Članak 1.

U Odluci o osnovama za sklapanje ugovora o provođenju specifične zdravstvene zaštite (»Narodne novine« broj 47/14., 157/14., 139/15., 28/16., 26/17., 132/17., 119/18. i 32/19.), u članku 18. stavku 2. riječi: »za 2019. godinu« zamjenjuju se riječima: »za 2020. godinu«.

Članak 2.

Ova Odluka objavljuje se u »Narodnim novinama«, a stupa na snagu 1. siječnja 2020. godine.

Klasa: 025-04/19-01/343
 Urbroj: 338-01-01-19-01
 Zagreb, 18. prosinca 2019.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 128/2019 (30.12.2019.), Odluka o porezima Grada Rijeke

Grad Rijeka

2606

Na temelju članka 20. stavka 1. i 42. Zakona o lokalnim porezima (»Narodne novine« broj 115/16 i 101/17) i članka 46. Statuta Grada Rijeke (»Službene novine Primorsko-goranske županije« broj 24/09, 11/10 i 5/13 i »Službene novine Grada Rijeke« broj 7/14, 12/17, 9/18 i 11/18 – pročišćeni tekst), Gradsko vijeće Grada Rijeke, na sjednici 19. prosinca 2019. godine, donijelo je

ODLUKU

O POREZIMA GRADA RIJEKE

I. OPĆA ODREDBA

Članak 1.

Ovom se Odlukom utvrđuju vrste poreza te stopa i visina poreza koji pripadaju Gradu Rijeci (u daljnjem tekstu: Grad).

II. VRSTE POREZA

Članak 2.

Gradu pripadaju sljedeći porezi:

1. prirez porezu na dohodak,

2. porez na potrošnju,

3. porez na kuće za odmor.

1. Prirez porezu na dohodak

Članak 3.

Prirez porezu na dohodak plaća se na području Grada sukladno zakonu i podzakonskom aktu kojim se uređuje porez na dohodak te ovoj Odluci.

Članak 4.

Prirez porezu na dohodak plaća se po stopi od 15%.

2. Porez na potrošnju

Članak 5.

Porez na potrošnju plaća se po stopi od 1,5%.

3. Porez na kuće za odmor

Članak 6.

Porez na kuće za odmor plaća se u iznosu od 15,00 kuna po jednom četvornom metru korisne površine kuće za odmor na cijelom području Grada.

III. NADLEŽNOST

Članak 7.

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točke 2. i 3. ove Odluke obavljat će Grad – Odjel gradske uprave za financije.

IV. PRIJELAZNE I ZAVRŠNE ODREDBE

Članak 8.

Danom stupanja na snagu ove Odluke prestaje važiti Odluka o porezima Grada Rijeke (»Narodne novine« broj 34/17 i 122/17 i »Službene novine Grada Rijeke« broj 3/17 i 10/17).

Članak 9.

Postupci u svezi s utvrđivanjem i naplatom poreza na tvrtku ili naziv i poreza na kuće za odmor započeti prema odredbama Odluke o porezima Grada Rijeke (»Narodne novine« broj 108/01, 45/07, 147/10 i 156/14, »Službene novine Primorsko-goranske županije« broj 30/01, 16/07 i 52/10 i »Službene novine Grada Rijeke« broj 14/14), a koji nisu dovršeni do stupanja na snagu ove Odluke, dovršit će se prema odredbama Odluke o porezima Grada Rijeke (»Narodne novine« broj 108/01, 45/07, 147/10 i 156/14, »Službene novine Primorsko-goranske županije« broj 30/01, 16/07 i 52/10 i »Službene novine Grada Rijeke« broj 14/14).

Postupci u svezi s utvrđivanjem i naplatom poreza na kuće za odmor započeti prema odredbama Odluke o porezima Grada Rijeke (»Narodne novine« broj 34/17 i 122/17 i »Službene novine Grada Rijeke« broj 3/17 i 10/17), a koji nisu dovršeni do stupanja na snagu ove Odluke, dovršit će se prema odredbama Odluke o porezima Grada Rijeke (»Narodne novine« broj 34/17 i 122/17 i »Službene novine Grada Rijeke« broj 3/17 i 10/17).

Članak 10.

Ova Odluka objavit će se u »Narodnim novinama« i »Službenim novinama Grada Rijeke«, a stupa na snagu 1. siječnja 2020. godine.

Klasa: 021-05/19-01/198
 Urbroj: 2170-01-16-00-19-2
 Rijeka, 19. prosinca 2019.

GRADSKO VIJEĆE GRADA RIJEKE

Predsjednik
 Gradskog vijeća
 Andrej Poropat, v. r.
### NN 128/2019 (30.12.2019.), Odluka o općinskim porezima Općine Vrbje

Općina Vrbje

2610

Na temelju članaka 20. i 42. stavka 1. Zakona o lokalnim porezima (»Narodne novine« broj 115/16 i 101/17) članka 32. Statuta Općine Vrbje (»Službeni glasnik općine Vrbje« broj 3/18) Općinsko vijeće Općine Vrbje na svojoj 13. sjednici održanoj 2. prosinca 2019. godine, donosi

ODLUKU

O OPĆINSKIM POREZIMA OPĆINE VRBJE

I. OPĆE ODREDBE

Članak 1.

Ovom se odlukom utvrđuju lokalni porezi koji su izvori prihoda Općine Vrbje, stope prireza porezu na dohodak i poreza na potrošnju, visina poreza na kuće za odmor te nadležno porezno tijelo za utvrđivanje i naplatu poreza na potrošnju i poreza na kuće za odmor.

II. VRSTE OPĆINSKIH POREZA

Članak 2.

Općinski porezi Općine Vrbje su:

1. prirez porezu na dohodak

2. porez na potrošnju

3. porez na kuće za odmor.

1. Prirez porezu na dohodak

Članak 3.

Prirez porezu na dohodak plaća se po stopi od 3 % na osnovicu.

2. Porez na potrošnju

Članak 4.

Porez na potrošnju plaća se po stopi od 3 %.

Članak 5.

Poslove u vezi s utvrđivanjem i naplatom poreza na potrošnju obavlja Porezna uprava.

3. Porez na kuće za odmor

Članak 6.

Porez na kuće za odmor plaća se godišnje u iznosu od 5,00 kuna/m2 korisne površine kuće za odmor.

Članak 7.

Poslove u vezi s utvrđivanjem i naplatom poreza na kuće za odmor obavlja Porezna uprava.

III. PROVEDBENE ODREDBE

Članak 8.

Općina Vrbje poslove uređivanja, evidentiranja, nadzora, naplate i ovrhe radi naplate općinskih poreza propisanih ovom Odlukom, u cijelosti prenosi na Poreznu upravu.

Poreznoj upravi za obavljanje poslova iz stavka 1. ovog članka pripada naknada u iznosu 5 % od ukupno naplaćenih prihoda.

Članak 9.

Porezna uprava dužna je 15. u mjesecu, za prethodni mjesec, Općini Vrbje dostavljati izvješća o utvrđenim i naplaćenim porezima.

Članak 10.

Ovlašćuje se nadležna organizacija platnog prometa zadužena za raspoređivanje javnih prihoda da naknadu Poreznoj upravi obračuna i uplati u državni proračun i to do zadnjeg dana u mjesecu za protekli mjesec.

IV. PRELAZNE I ZAVRŠNE ODREDBE

Članak 11.

Kaznene i prekršajne odredbe te odredbe o zastari, obnovi postupka i žalbenom postupku propisane zakonom o porezu na dohodak i Zakonom o lokalnim porezima jednako se primjenjuju i za poreze propisane ovom odlukom.

Članak 12.

Stupanjem na snagu ove Odluke stavlja se izvan snage Odluka o općinskim porezima Općine Vrbje, klasa: 410-01/01-01/02, urbroj: 2178/19-03-01-1 od 28. rujna 2001. godine.

Članak 13.

Ova odluka stupa na snagu prvoga dana od dana objave u »Službenom glasniku općine Vrbje«, a primjenjuje se od 1. siječnja sljedeće godine i bit će objavljena u »Narodnim novinama«.

Klasa: 410-01/19-01/01
 Urbroj: 2178/19-03-19-1
 Vrbje, 2. prosinca 2019.

Predsjednik Općinskog vijeća
 Mladen Konjević, v. r.
### NN 128/2019 (30.12.2019.), Odluka o općinskim porezima Općine Davor

Općina Davor

2608

Na temelju članaka 20. i 42. stavka 1. Zakona o lokalnim porezima (»Narodne novine« broj 115/16 i 101/17) članka 30. Statuta Općine Davor (»Službeni vjesnik Brodsko-posavske županije« broj 5/18) Općinsko vijeće Općine Davor na svojoj 6. sjednici održanoj dana 13. prosinca 2019. godine, donosi

ODLUKU

O OPĆINSKIM POREZIMA OPĆINE DAVOR

I. OPĆE ODREDBE

Članak 1.

Ovom se Odlukom utvrđuju lokalni porezi koji su izvori prihoda Općine Davor, stope prireza porezu na dohodak i poreza na potrošnju, te nadležno porezno tijelo za utvrđivanje i naplatu poreza na potrošnju.

II. VRSTE OPĆINSKIH POREZA

Članak 2.

Općinski porezi Općine Davor su:

1. prirez porezu na dohodak

2. porez na potrošnju.

I. Prirez porezu na dohodak

Članak 3.

Prirez porezu na dohodak plaća se po stopi od 10 % na osnovicu.

2. Porez na potrošnju

Članak 4.

Porez na potrošnju plaća se po stopi od 3 %.

Članak 5.

Poslove u vezi s utvrđivanjem i naplatom poreza na potrošnju obavlja Porezna uprava.

III. PROVEDBENE ODREDBE

Članak 6.

Općina Davor poslove uređivanja, evidentiranja, nadzora, naplate i ovrhe radi naplate općinskih poreza propisanih ovom Odlukom, u cijelosti prenosi na Poreznu upravu.

Poreznoj upravi za obavljanje poslova iz stavka 1. ovog članka pripada naknada u iznosu 5 % od ukupno naplaćenih prihoda.

Članak 7.

Porezna uprava dužna je 15. u mjesecu, za prethodni mjesec, Općini Davor dostavljati izvješća o utvrđenim i naplaćenim porezima.

Članak 8.

Ovlašćuje se nadležna organizacija platnog prometa zadužena za raspoređivanje javnih prihoda da naknadu Poreznoj upravi obračuna i uplati u državni proračun i to do zadnjeg dana u mjesecu za protekli mjesec.

IV. PRELAZNE I ZAVRŠNE ODREDBE

Članak 9.

Kaznene i prekršajne odredbe te odredbe o zastari, obnovi postupka i žalbenom postupku propisane zakonom o porezu na dohodak i Zakonom o lokalnim porezima jednako se primjenjuju i za poreze propisane ovom odlukom.

Članak 10.

Stupanjem na snagu ove Odluke stavlja se van snage Odluka o općinskim porezima Općine Davor, klasa: 400-01/01-01/4, urbroj: 2178/17-01-01-2 od 8. listopada 2001. godine (»Službeni vjesnik Brodsko-posavske županije« broj 11/01) i Odluka o prirezu poreza na dohodak Općine Davor, klasa: 410-01/02-01/5, urbroj: 2178/17-01-02-1 od 10. prosinca 2002. godine (»Službeni vjesnik Brodsko-posavske županije« broj 21/02).

Članak 11.

Ova odluka stupa na snagu prvoga dana od dana objave u »Službenom vjesniku Brodsko-posavske županije«, a primjenjuju se od 1. siječnja sljedeće godine, osim odredbi o prirezu poreza na dohodak koje stupaju na snagu prvoga dana u mjesecu nakon mjeseca u kojemu je ova Odluka objavljena u »Narodnim novinama«.

Klasa: 410-01/19-01/2
 Urbroj: 2178/17-01-19-01
 Davor, 13. prosinca 2019.

OPĆINA DAVOR
 OPĆINSKO VIJEĆE

Predsjednica Općinskog vijeća
 Jasna Butumović, prof., v. r.
### NN 129/2019 (31.12.2019.), Odluka o imenovanju sutkinje Županijskog suda u Rijeci

Državno sudbeno vijeće

2618

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15 i 67/18 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Željka Lackovića, dr. sc. Orsata Miljenića, Mirte Matić, Lidije Vidjak i prof. dr. sc. Marija Vinkovića članova Vijeća, na 15. sjednici, održanoj 26. rujna 2019., donijelo je

ODLUKU

Za sutkinju Županijskog suda u Rijeci imenuje se SANDRA JURANOVIĆ, sutkinja Općinskog suda u Rijeci.

Broj: IS-13/19-10
 Zagreb, 26. rujna 2019.

Predsjednik
 Darko Milković, v. r.
### NN 129/2019 (31.12.2019.), Odluka o imenovanju sutkinje Županijskog suda u Varaždinu

DRŽAVNO SUDBENO VIJEĆE

2619

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15 i 67/18 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Željka Lackovića, dr. sc. Orsata Miljenića, Mirte Matić i prof. dr. sc. Marija Vinkovića članova Vijeća, na 16. sjednici, održanoj 27. rujna 2019., donijelo je

ODLUKU

Za sutkinju Županijskog suda u Varaždinu imenuje se MIRNA MAVRIČEK, sutkinja Općinskog suda u Varaždinu.

Broj: IS-14/19-7
 Zagreb, 27. rujna 2019.

Predsjednik
 Darko Milković, v. r.
### NN 129/2019 (31.12.2019.), Odluka o puštanju u optjecaj prigodnoga optjecajnoga kovanog novca od 25 kuna u povodu predsjedanja Republike Hrvatske Vijećem Europske unije 2020.

Hrvatska narodna banka

2620

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 16. prosinca 2019. donio je

ODLUKU

O PUŠTANJU U OPTJECAJ PRIGODNOGA OPTJECAJNOGA KOVANOG NOVCA OD 25 KUNA U POVODU PREDSJEDANJA REPUBLIKE HRVATSKE VIJEĆEM EUROPSKE UNIJE 2020.

1. Prigodni optjecajni kovani novac od 25 kuna u povodu predsjedanja Republike Hrvatske Vijećem Europske unije 2020., izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.), s osnovnim obilježjima utvrđenima u Odluci o osnovnim obilježjima prigodnoga optjecajnoga kovanog novca od 25 kuna u povodu predsjedanja Republike Hrvatske Vijećem Europske unije 2020. (»Narodne novine«, br. 125 od 20. prosinca 2019.), pušta se u optjecaj 15. siječnja 2020.

2. Ova Odluka stupa na snagu prvoga dana od dana objave u »Narodnim novinama«.

O. br. 2390/2019.

Zagreb, 23. prosinca 2019.

Predsjednik Savjeta
 Hrvatske narodne banke
 guverner
 Boris Vujčić, v. r.
### NN 129/2019 (31.12.2019.), Odluka o lokalnim porezima Grada Dubrovnika

Grad Dubrovnik

2623

Na temelju članka 42. stavka 1. Zakona o lokalnim porezima (»Narodne novine«, broj 115/16, 101/17) i članka 32. Statuta Grada Dubrovnika (»Službeni glasnik Grada Dubrovnika«, broj 4/09, 6/10, 3/11, 14/12, 5/13, 6/13 – pročišćeni tekst, 9/15 i 5/18 Gradsko vijeće Grada Dubrovnika na 26. sjednici, održanoj 10. prosinca 2019., donijelo je

ODLUKU

O LOKALNIM POREZIMA GRADA DUBROVNIKA

I. OPĆA ODREDBA

Članak 1.

Ovom se odlukom utvrđuju lokalni porezi koji su izvori prihoda Grada Dubrovnika, stope prireza porezu na dohodak i poreza na potrošnju, visina poreza na kuće za odmor, te nadležno porezno tijelo za utvrđivanje i naplatu poreza na potrošnju i poreza na kuće za odmor.

II. VRSTE POREZA

Članak 2.

Lokalni porezi Grada Dubrovnika su:

1. prirez porezu na dohodak

2. porez na potrošnju

3. porez na kuće za odmor.

Prirez porezu na dohodak

Članak 3.

Prirez porezu na dohodak plaća se po stopi od 10 %.

Porez na potrošnju

Članak 4.

Porez na potrošnju alkoholnih pića (vinjak, rakiju i žestoka pića), prirodnih vina, specijalnih piva i bezalkoholnih pića u ugostiteljskim objektima plaća se po stopi od 3 %.

Porez na kuće za odmor

Članak 5.

Porez na kuće za odmor plaća se 15,00 kn/m² korisne površine kuće za odmor.

III. UTVRĐIVANJE I NAPLATA

Članak 6.

Poslove utvrđivanja i naplate poreza na potrošnju i poreza na kuće za odmor obavlja Grad Dubrovnik, Upravni odjel za proračun, financije i naplatu.

IV. PRIJELAZNE I ZAVRŠNE ODREDBE

Članak 7.

Stupanjem na snagu ove Odluke prestaje važiti Odluka o gradskim porezima Grada Dubrovnika (»Narodne novine«, broj 49/2017 i 125/17).

Članak 8.

Ova Odluka objavit će se u »Službenom glasniku Grada Dubrovnika« i »Narodnim novinama«, a stupa na snagu 1. siječnja 2020. g., osim odredbi o prirezu poreza na dohodak koje stupaju na snagu prvoga dana u mjesecu nakon mjeseca u kojem su objavljene u »Narodnim novinama«.

Klasa: 410-01/19-01/03
 Urbroj: 2117/01-09-19-03
 Dubrovnik, 10. prosinca 2019.

Predsjednik Gradskog vijeća
 mr. sc. Marko Potrebica, v. r.
### NN 129/2019 (31.12.2019.), Odluka o najnižem dnevnom iznosu plaće sezonskog radnika u poljoprivredi za 2020. godinu

MINISTARSTVO RADA I MIROVINSKOGA SUSTAVA

2616

Na temelju članka 79. stavka 3. Zakona o tržištu rada (»Narodne novine« broj 118/18), ministar rada i mirovinskoga sustava, uz suglasnost ministra financija, donosi

ODLUKU

O NAJNIŽEM DNEVNOM IZNOSU PLAĆE SEZONSKOG RADNIKA U POLJOPRIVREDI ZA 2020. GODINU

Članak 1.

Najniži dnevni iznos neto plaće koju je poslodavac dužan isplatiti sezonskom radniku koji obavlja privremene odnosno povremene sezonske poslove u poljoprivredi, za 2020. godinu nakon obračuna i obustave poreza na dohodak i prireza porezu na dohodak sukladno propisima koji uređuju oporezivanje, ne može biti niži od 93,25 kuna.

Članak 2.

Na iznos plaće odnosno iz iznosa plaće iz članka 1. ove Odluke, ne obračunavaju se i ne uplaćuju doprinosi za obvezna osiguranja po stopama prema posebnom propisu, jer su isti uplaćeni unaprijed kupnjom vrijednosnog kupona.

Članak 3.

Ova Odluka će se objaviti u »Narodnim novinama«, a stupa na snagu 1. siječnja 2020. godine.

Klasa: 011-02/19-01/22

Urbroj: 524-04-02/1-19-3

Zagreb, 30. prosinca 2019.

Ministar
 Josip Aladrović, v. r.
### NN 129/2019 (31.12.2019.), Odluka o stavljanju izvan snage Odluke o prestanku važenja Odluke o prirezu porezu na dohodak Grada Gospića

Grad Gospić

2624

Na temelju članka 20. i članka 42. Zakona o lokalnim porezima (»Narodne novine« broj 115/16 i 101/17), te članka 33. Statuta Grada Gospića (»Službeni vjesnik Grada Gospića« br. 7/09, 5/10, 7/10, 1/12, 2/13, 3/13 – p.t., 7/15, 1/18), Gradsko vijeće Grada Gospića, na sjednici održanoj 23. prosinca 2019. godine, donosi

ODLUKU

O STAVLJANJU IZVAN SNAGE ODLUKE O PRESTANKU VAŽENJA ODLUKE O PRIREZU POREZU NA DOHODAK GRADA GOSPIĆA

Članak 1.

Ovom Odlukom stavlja se izvan snage Odluka o prestanku važenja Odluke o prirezu porezu na dohodak Grada Gospića objavljena u »Narodnim novinama« br. 124/19 i u »Službenom vjesniku Grada Gospića« broj 10/19.

Članak 2.

Ova Odluka stupa na snagu dan nakon dana objave u »Narodnim novinama«, a objavit će se u »Službenom vjesniku Grada Gospića«.

Klasa: 410-03/12-01/21

Urbroj 2125/01-01-19-08

Gospić, 23. prosinca 2019.

Predsjednik Gradskog vijeća
 Grada Gospića
 Petar Radošević, v. r.
### NN 129/2019 (31.12.2019.), Rješenje o razrješenju pomoćnika ministra financija

Vlada Republike Hrvatske

2612

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 27. prosinca 2019. godine donijela

RJEŠENJE

O RAZRJEŠENJU POMOĆNIKA MINISTRA FINANCIJA

Razrješuje se STIPE ŽUPAN dužnosti pomoćnika ministra financija, radi odlaska na novu dužnost.

Klasa: UP/I 080-02/19-02/67
 Urbroj: 50301-15/28-19-02
 Zagreb, 27. prosinca 2019.

Predsjednik
 mr. sc. Andrej Plenković, v. r.
### NN 129/2019 (31.12.2019.), Rješenje o imenovanju državnog tajnika u Ministarstvu financija

VLADA REPUBLIKE HRVATSKE

2613

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 46. stavka 1. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 27. prosinca 2019. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU FINANCIJA

Imenuje se STIPE ŽUPAN državnim tajnikom u Ministarstvu financija.

Klasa: UP/I 080-02/19-01/94
 Urbroj: 50301-15/28-19-02
 Zagreb, 27. prosinca 2019.

Predsjednik
 mr. sc. Andrej Plenković, v. r.
### NN 129/2019 (31.12.2019.), Odluka o općinskim porezima Općine Lanišće

Općina Lanišće

2626

Na temelju članka 20. stavka 1. i članka 42. stavak 1. Zakona o lokalnim porezima (»Narodne novine«, broj 115/16. i 101/17.) i članka 41. Statuta Općine Lanišće, (»Službene novine Općine Lanišće«, broj 6/17. i »Službene novine Istarske županije«, broj 9/18.) Općinsko vijeće Općine Lanišće, na sjednici održanoj 17. prosinca 2019. godine, donosi

ODLUKU

O OPĆINSKIM POREZIMA OPĆINE LANIŠĆE

I. OPĆE ODREDBE

Članak 1.

Ovom se Odlukom utvrđuju vrste poreza koji pripadaju Općini Lanišće, stope prireza porezu na dohodak i poreza na potrošnju, visina poreza na kuće za odmor te nadležno porezno tijelo za utvrđivanje i naplatu poreza na potrošnju i poreza na kuću za odmor.

II. VRSTE POREZA

Članak 2.

Općini Lanišće pripadaju sljedeći općinski porezi:

1. prirez porezu na dohodak,

2. porez na potrošnju,

3. porez na kuće za odmor.

1. Prirez porezu na dohodak

Članak 3.

Prirez porezu na dohodak plaća se po stopi od 5%.

2. Porez na potrošnju

Članak 4.

Porez na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima plaća se po stopi od 3 % na osnovicu poreza na potrošnju.

3. Porez na kuće za odmor

Članak 5.

Porez na kuće za odmor plaća se jednom godišnje u vrijednosti od 10,00 kuna po četvornom metru korisne površine kuće za odmor.

III. UTVRĐIVANJE I NAPLATA

Članak 6.

Poslove u vezi s utvrđivanjem i naplatom poreza na potrošnju obavlja Istarska županija, Upravni odjel za proračun i financije, Odsjek za utvrđivanje i naplatu poreza i vlastitih prihoda te joj za obavljanje ovih poslova pripada naknada u iznosu od 5 % od ukupno naplaćenih prihoda.

Istarska županija, Upravni odjel za proračun i financije, Odsjek za utvrđivanje i naplatu poreza i vlastitih prihoda dužna je do 15. dana u mjesecu za prethodni mjesec Općini Lanišće dostaviti Izvješće o utvrđenim i naplaćenim porezima.

Poslove utvrđivanja i naplate poreza na kuće za odmor obavlja Općina Lanišće, Jedinstveni upravni odjel.

IV. PRIJELAZNE I ZAVRŠNE ODREDBE

Članak 7.

Ova Odluka objavit će se u »Narodnim novinama« i »Službenim novinama Istarske županije«, a stupa na snagu 1. siječnja 2020. godine.

Članak 8.

Danom stupanja na snagu ove Odluke prestaje važiti Odluka o općinskim porezima Općine Lanišće (»Službene novine Istarske županije«, broj 2/18).

Klasa: 410-01/19-01/04
 Urbroj: 2106/02-01-02-19-9
 Lanišće, 17. prosinca 2019.

OPĆINSKO VIJEĆE OPĆINE LANIŠĆE

Predsjednica Općinskog vijeća
 Irena Šverko, v. r.
### NN 129/2019 (31.12.2019.), Odluka o porezima Grada Benkovca

Grad Benkovac

2621

Na temelju članka 20. i 42. stavak 1. Zakona o lokalnim porezima (»Narodne novine«, broj 115/16. i 101/17.), članka 35. Zakona o lokalnoj i područnoj (regionalnoj) samoupravi (»Narodne novine« broj 33/01., 60/01., 129/05., 109/07., 125/08., 36/09., 150/11., 144/12., 19/13., pročišćeni tekst, 137/15. i 123/17.) i članka 28. Statuta Grada Benkovca (»Službeni glasnik«, broj 5/09., 3/10., 4/10., 1/13., 2/14. i 1/18.), Gradsko vijeće Grada Benkovca na 17. sjednici održnoj 19. prosinca 2019. godine, donijelo je

ODLUKU

O POREZIMA GRADA BENKOVCA

I. OPĆE ODREDBE

Članak 1.

Ovom odlukom se utvrđuju vrste poreza koji pripadaju Gradu Benkovcu, stope i visina poreza te način obračuna i plaćanja a sve u skladu sa Zakonom o lokalnim porezima (»Narodne novine« broj 115/16. i 101/17.)

Gradski porezi prihod su Proračuna Grada Benkovca.

II. VRSTE POREZA

Članak 2.

Porezi Grada Benkovca su:

– Prirez porezu na dohodak

– Porez na potrošnju

– Porez na kuće za odmor.

1. Prirez porezu na dohodak

Članak 3.

Prirez porezu na dohodak plaća se po stopi od 5 %.

Članak 4.

Prirez porezu na dohodak uplaćuje se u korist Proračuna Grada Benkovca (Prijelazni račun »Poreza i prireza na dohodak«)

2. Porez na potrošnju

Članak 5.

Porez na potrošnju plaća se po stopi od 3 % na propisanu osnovicu.

Članak 6.

Nadzor nad obračunavanjem i plaćanjem poreza na potrošnju obavlja Ministarstvo financija – Porezna uprava.

3. Porez na kuće za odmor

Članak 7.

Porez na kuće za odmor4 plaća se u iznosu od 10,00 kuna po četvornom metru korisne površine kuće za odmor i to jednom godišnje.

Članak 8.

Rješenje o razrezu poreza na kuće za odmor donosi Upravni odjel za proračun i financije Grada Benkovca, a plaća se u roku od 15 dana od dana dostave rješenja o razrezu poreza.

Članak 9.

Stupanjem na snagu ove Odluke prestaje važiti Odluka o porezima grada Benkovca (Službeni glasnik«, broj 3/18., te Odluka o izmjeni Odluke o porezima Grada Benkovca (»Službeni glasnik«, broj 4/18.).

Članak 10.

Ova Odluka će se objaviti u Službenom glasniku Grada Benkovca i u »Narodnim novinama«, a stupa na snagu osmoga dana od dana objave u Službenom glasniku Grada Benkovca.

Klasa: 410-01-19-01/3
 Urbroj: 2198/27-01-19-2
 Benkovac, 19. prosinca 2019.

Predsjednik
 Boris Erceg, v. r.
### NN 1/2020 (2.1.2020.), Prosječne ponderirane kamatne stope na stanja stambenih i ostalih potrošačkih kredita

Hrvatska narodna banka

12

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013., 147/2013., 9/2015., 78/2015., 102/2015. i 52/2016.) i članka 25. stavka 3. Zakona o stambenom potrošačkom kreditiranju (»Narodne novine«, br. 101/2017.) Hrvatska narodna banka objavljuje

PROSJEČNE PONDERIRANE KAMATNE STOPE

NA STANJA STAMBENIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 31. listopada 2019. iznosi 3,80%.

2. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 31. listopada 2019. iznosi 3,77%.

3. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 31. listopada 2019. iznosi 2,77%.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 31. listopada 2019. iznosi 6,99%.

5. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 31. listopada 2019. iznosi 6,31%.

6. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 31. listopada 2019. iznosi 3,62%.

O. br: 335-020/12-19/BV

Zagreb, 17. prosinca 2019.

Guverner
 Hrvatske narodne banke
 Boris Vujčić, v. r.
### NN 1/2020 (2.1.2020.), Prosječna kamatna stopa na stanja kredita odobrenih na razdoblje dulje od godine dana nefinancijskim trgovačkim društvima

HRVATSKA NARODNA BANKA

13

Na temelju članka 29. stavka 8. Zakona o obveznim odnosima (»Narodne novine« br. 35/2005., 41/2008., 125/2011., 78/2015. i 29/2018.) i članka 12.a stavka 4. Zakona o financijskom poslovanju i predstečajnoj nagodbi (»Narodne novine« br. 108/2012., 144/2012., 81/2013., 112/2013., 71/2015. i 78/2015.) Hrvatska narodna banka objavljuje

PROSJEČNU KAMATNU STOPU

NA STANJA KREDITA ODOBRENIH NA RAZDOBLJE DULJE OD GODINE DANA NEFINANCIJSKIM TRGOVAČKIM DRUŠTVIMA

Prosječna kamatna stopa za referentno razdoblje od 1. svibnja 2019. do 31. listopada 2019. iznosi 3,11%.

O. br: 334-020/12-19/BV

Zagreb, 17. prosinca 2019.

Guverner
 Hrvatske narodne banke
 Boris Vujčić, v. r.
### NN 1/2020 (2.1.2020.), Pravilnik o dopunama Pravilnika o proračunskim klasifikacijama

MINISTARSTVO FINANCIJA

9

Na temelju članka 21. stavka 3. Zakona o proračunu (»Narodne novine« br. 87/08, 136/12 i 15/15) ministar financija donosi

PRAVILNIK

O DOPUNAMA PRAVILNIKA O PRORAČUNSKIM KLASIFIKACIJAMA

Članak 1.

U Pravilniku o proračunskim klasifikacijama (»Narodne novine«, br. 26/10 i 120/13) u članku 6. iza stavka 9. dodaje se stavak 10. koji glasi:

»(10) Izvanproračunski korisnici državnog proračuna koji posluju preko jedinstvenog računa državnog proračuna prikazuju se u državnom proračunu kao proračunski korisnici na razini glave organizacijske klasifikacije.«

Članak 2.

U članku 18. iza stavka 1. dodaje se stavak 2. koji glasi:

»(2) Iznimno od točke 4. stavka 1. ovoga članka prihodi od trošarina namijenjeni za financiranje građenja i održavanja javnih cesta i željezničke infrastrukture, čiji su korištenje i namjena utvrđeni posebnim zakonima, uključuju se u izvor financiranja opći prihodi i primici.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 400-02/19-01/75

Urbroj: 513-05-02-19-1

Zagreb, 30. prosinca 2019.

Potpredsjednik
 Vlade Republike Hrvatske
 i ministar financija
 dr. sc. Zdravko Marić, v. r.